Når du bestiller dine filtre hos os, kan du se hvor lang leveringstid du kan forvente på dine filtre. Det kan dog være svært at forstå, hvis du har kigget på flere varer der har forskellig leveringstid. Vi arbejder altid på at levere dine varer så hurtigt som muligt.  Bestiller du en vare der har kort leveringstid, samt en med lang leveringstid, skal du forvente at begge dine varer bliver leveret sammen og altid først når din vare med lang leveringstid er klar.  Vi sender nemlig altid din ordre samlet. Det gør vi både af økonomiske og miljømæssige årsager – og naturligvis også for at spare dig for den ekstra tur til pakkeshoppen. A, B og C varer Langt de fleste filtre producerer vi selv på vores maskiner i Farum. Og en stor del af disse filtre bliver hele tiden fyldt op på vores lager. Men med over 1.000 varenumre, kan vi ikke have plads til dem alle. Vi har desuden en mindre produktgruppe af specialfiltre, som vi ikke kan producere i huset, og som vi bestiller hos vores leverandør. Vi har derfor opdelt vores filtre i tre kategorier af produkter – som vi kalder for A, B og C varer. A-varer har kort leveringstid og er altid på lager. A-varer har typisk 1-3 dages levering. B-varer har lidt længere leveringstid og er kun på lager i et begrænset omfang. De produceres efter behov. B-varer har typisk 5-10 dages levering. C-varer har længst leveringstid, hvor råvarer er på lager og skal sammensættes til ordre. C-varer har typisk 14-21 dages levering. Vi arbejder naturligvis altid på at levere dine varer så hurtigt som muligt.  Her kan du se en video, hvor vores CEO Henrik forklarer leveringstiderne på Filterhuset.